GL ร่วง 5% หลังรัฐบาลญี่ปุ่นสั่งเช็คบิล“มิทซึจิ”ฐานปั่นหุ้นเวดจ์ฯ
GL ร่วงเกือบ 5% หลังรัฐบาลญี่ปุ่นสั่งปรับ “มิทซึจิ” 1.30 พันลบ. ฐานปั่นหุ้น Wedge Holdings ล่าสุด ณ เวลา 10.32 น. ราคาอยู่ที่ 20.10 บาท ลบ 1.00 บาท หรือ 4.74% สูงสุดที่ 20.40 บาท ต่ำสุดที่ 18.60 บาท มูลค่าซื้อขายที่ 425.42 ล้านบาท 
2 มิ.ย. 2560

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ณ เวลา 10.32 น. ราคาอยู่ที่ 20.10 บาท ลบ 1.00 บาท หรือ 4.74% สูงสุดที่ 20.40 บาท ต่ำสุดที่ 18.60 บาท มูลค่าซื้อขายที่ 425.42 ล้านบาท

โดยเมื่อวันที่ 11 เม.ย. ที่ผ่านมา สำนักงานกำกับการบริการทางการเงินแห่งประเทศญี่ปุ่น หรือ FSA อนุมัติคำสั่งปรับบุคคลซึ่งถูกกล่าวโทษโดยคณะกรรมาธิการตรวจสอบและกำกับหลักทรัพย์ ประเทศญี่ปุ่น หรือ SESC ต่อนายมิทซึจิ โคโนชิตะ ประธานกรรมการ และประธานเจ้าหน้าที่บริหาร GL กรณีซื้อ-ขายหลักทรัพย์ Wedge Holdings Co., Ltd. ด้วยวิธีการฉ้อฉล เป็นจำนวนเงิน 4.10 พันล้านเยน หรือราว 1.30 พันล้านบาทแล้ว โดยมีกำหนดจ่ายวันที่ 12 มิ.ย.60